प्रतिभा गौतम के मामले में पुलिस जांच में आगे नहीं बढ़ पाई है। कारण अधिकारी दशहरा और मोहर्रम में कानून व्यवस्था की ड्यूटी को बता रहे हैं। अधिकारी के मुताबिक गुरुवार से इस केस को एक बार फिर से स्टडी किया जाएगा। इस मामले में प्रतिभा के पति मनु अभिषेक ने बयान दिया था कि वह एक अक्तूबर को अपने भाई के साथ छुट्टी मनाने मसूरी गया था। इसे लेकर पुलिस की एक टीम मसूरी जाएगी। वहां जिस होटल में मनु रुका था वहां पूछताछ होगी। मोबाइल रिकॉर्ड से यह ट्रेस किया जाएगा कि जो दिन वह बता रहा है उस दिन मसूरी में था या नहीं। मसूरी वह किसके साथ गया था। आना जाना कैसे हुआ था।